আরেক ক্লাসিকো কিংবদন্তি ও পর্তুগিজ কিংবদন্তি লুই ফিগোও পুয়োলের সঙ্গে সুর মিলিয়েছেন। ফিগো আবার খেলোয়াড়ি জীবনে বার্সেলোনা ও রিয়াল মাদ্রিদ, দুই দলের হয়েই খেলেছেন, ফলে তিনি জানেন দল থেকে রোনালদোর মত খেলোয়াড় চলে গেলে কেমন নেতিবাচক প্রভাব পড়ে, ‘ক্রিস্টিয়ানো রোনালদো গোটা ফুটবল ইতিহাসেরই অন্যতম সেরা খেলোয়াড়। তাঁর মত খেলোয়াড়েরা জানে কীভাবে বড় ম্যাচগুলোতে গোল করে বা ভালো পারফর্ম করে দলকে সহায়তা করতে হয়। অবশ্যই রিয়াল মাদ্রিদকে তাড়াতাড়ি রোনালদোর একজন যোগ্য বিকল্প খুঁজে বের করতে হবে।’